Batho ba sebetsa ha boima ba habile ho ba le tjhelete e ngata Ba nka mesebetsi le ha ba sa e rate hore feela ba fumane tjhelete Ba bang ba e batla ka tsela tse fosahetseng ba etse dintho tse hlabisang dihlong Tjhelete e hlokisa ba sebetsang kgotso meyeng ya bona Ha ba sa tsotella le bana, ha ba na sebaka lebitsong la tjhelete Bobudu le bosenyi mmusong wa rona bo iphile matla. Basebeletsi ba mmuso ba bang ba se nang nnete ba e sebedisa bohlaswa, ka baka la meharo. Maratong teng ha re sa bua. Ha ho sa nyallwa lerato ho se ho nyallwa tjhelete feela. Ba ipoloketseng tjhelete e ngata ka bolotsana kapa ka tsela tsa nnete, ha ba fumane phomolo. Meya ya bona e dula e sa phutoloha ba na le matswalo a hore e ka tshoha e ba phonyoha. Batho ba leka mekgwa e mengata ya ho ba le tjhelete e ngata ka potlako.